
98 DR.30.09.2021 
 
 Timbalan Yang di-Pertua [Dato’ Mohd Rashid Hasnon]: Yang Berhormat, 
minta rumuskan Yang Berhormat.  

 Tuan Teh Kok Lim [Taiping]: Minta satu minit lagi.  Jelasnya, tibalah masa 
kerajaan mengkaji semula kaedah yang sedia ada untuk mencari jalan penyelesaian. 
Tuan Yang di-Pertua, akhir sekali saya berkesempatan membangkitkan masalah 
pembangunan Tanah Rizab Melayu yang terkandung dalam laporan Ketua Audit Negara 
2019, Siri 2.  

 Menurut laporan tersebut, 94.6 peratus pembangunan Tanah Rizab Melayu masih 
tertumpu kepada kategori pertanian. Manakala untuk kategori pembangunan dan industri 
hanya 1.7 peratus.  

 Tuan Yang di-Pertua, dilaporkan semakan audit mendapati bahawa pasaran 
pembangunan di atas Tanah Rizab Melayu yang terhad kepada orang Melayu sahaja 
menyebabkan nilai pasaran Tanah Rizab Melayu jauh lebih rendah berbanding tanah 
terbuka.  

 Maklum balas PTG yang diterima pada 8 Mac 2021 jelas menyatakan pembatalan 
Tanah Rizab Melayu membolehkan harga pasaran tanah tersebut meningkat. Pendapat 
audit tersebut turut membuktikan syarat rizab Melayu yang telah menjejaskan nilai 
pasaran Tanah Rizab Melayu berbanding tanah terbuka dan juga turut menggagalkan 
pembangunan Tanah Rizab Melayu.  

 Dengan ini, ternyata syarat Tanah Rizab Melayu bukan sahaja merupakan batu 
halangan pembangunan tanah milikan rakan-rakan kaum Melayu malah lebih teruk lagi 
menjejaskan nilai pasarannya. Izinkan Taiping cadangkan agar satu Jawatankuasa 
diwujudkan untuk membuat kajian secara terperinci demi kepentingan rakan-rakan kaum 
Melayu khasnya mereka yang tergolong dalam B40.  

 Disebabkan kesuntukan masa Taiping mengakhiri dengan harapan cadangan dan 
pertanyaan yang dibangkitkan akan diberi perhatian demi kepentingan Keluarga Malaysia 
dalam usaha mencapai kemakmuran bersama pada tahun 2030. Sekian, terima kasih.  

 Timbalan Yang di-Pertua [Dato’ Mohd Rashid Hasnon]: Terima kasih, Yang 
Berhormat Taiping. Sekarang saya menjemput Yang Berhormat Sepang.  

 

6.53 ptg. 

 Tuan Mohamed Hanipa bin Maidin [Sepang]: Terima kasih kepada Tuan Yang 
di-Pertua. Tuan Yang di-Pertua pertamanya saya ingin mengucapkan tahniah jugalah 
kepada kerajaan kerana akhirnya dapat- pertama, dapat mengadakan sidang Parlimen 
dan keduanya dapat mengadakan Rancangan Malaysia Kedua Belas dan membenarkan 
pihak-pihak untuk berbahas.  

 Tuan Yang di-Pertua, saya hanya akan membincangkan berkenaan isu integriti 
iaitu yang disentuh dalam muka surat 12, Buku RMKe-12 ini. Dalam muka surat 12 di 
bawah tajuk “Integriti” ada dinyatakan bahawa Indeks Persepsi Rasuah (CPI) pada 2020 
oleh Transparency International (TI) telah meletakkan Malaysia pada kedudukan yang ke-
57 dalam kalangan 180 buah negara. Ini juga memang ada dilaporkan oleh Sinar Harian 
pada 28 Januari 2021.  

 Tuan Yang di-Pertua, pada masa kerajaan Pakatan Harapan yang dipilih oleh 
rakyat pada 9 Mei 2018 jadi kerajaan Transparency International (TI) telah pun membuat 
satu kajian, satu Persepsi Rasuah mengenai negara kita dan ketika itu Malaysia telah di 
bawah kerajaan yang baharu telah berjaya menduduki kedudukan yang amat baik iaitu 
kedudukan pada tangga ke-51.  

 Saya ingin menyatakan di sini Tuan Yang di-Pertua, apa yang dikatakan oleh 
seorang Pengerusi Persatuan Pemeriksaan Freud bertauliah Malaysia iaitu seorang 
‘Datuk’, ya. Saya tidak ingat nama dia. Dia mengatakan skor yang dicapai oleh Malaysia 
pada CPI 2019 iaitu angka ke-51, merupakan yang terbaik bagi Malaysia semenjak 20 
tahun dahulu.  



Timbalan Yang di-Pertua [Dato' Mohd Rashid Hasnon]: Yang Berhormat, minta rumuskan Yang Berhormat. Tuan Teh Kok Lim [Taiping]: Minta satu minit lagi. Jelasnya, tibalah masa kerajaan mengkaji semula kaedah yang sedia ada untuk mencari jalan penyelesaian. Tuan Yang di-Pertua, akhir sekali saya berkesempatan membangkitkan masalah pembangunan Tanah Rizab Melayu yang terkandung dalam laporan Ketua Audit Negara 2019, Siri 2. Menurut laporan tersebut, 94.6 peratus pembangunan Tanah Rizab Melayu masih tertumpu kepada kategori pertanian. Manakala untuk kategori pembangunan dan industri hanya 1.7 peratus. Tuan Yang di-Pertua, dilaporkan semakan audit mendapati bahawa pasaran pembangunan di atas Tanah Rizab Melayu yang terhad kepada orang Melayu sahaja menyebabkan nilai pasaran Tanah Rizab Melayu jauh lebih rendah berbanding tanah terbuka. Maklum balas PTG yang diterima pada 8 Mac 2021 jelas menyatakan pembatalan Tanah Rizab Melayu membolehkan harga pasaran tanah tersebut meningkat. Pendapat audit tersebut turut membuktikan syarat rizab Melayu yang telah menjejaskan nilai pasaran Tanah Rizab Melayu berbanding tanah terbuka dan juga turut menggagalkan pembangunan Tanah Rizab Melayu. Dengan ini, ternyata syarat Tanah Rizab Melayu bukan sahaja merupakan batu halangan pembangunan tanah milikan rakan-rakan kaum Melayu malah lebih teruk lagi menjejaskan nilai pasarannya. Izinkan Taiping cadangkan agar satu Jawatankuasa diwujudkan untuk membuat kajian secara terperinci demi kepentingan rakan-rakan kaum Melayu khasnya mereka yang tergolong dalam B40. Disebabkan kesuntukan masa Taiping mengakhiri dengan harapan cadangan dan pertanyaan yang dibangkitkan akan diberi perhatian demi kepentingan Keluarga Malaysia dalam usaha mencapai kemakmuran bersama pada tahun 2030. Sekian, terima kasih. Timbalan Yang di-Pertua [Dato' Mohd Rashid Hasnon]: Terima kasih, Yang Berhormat Taiping. Sekarang saya menjemput Yang Berhormat Sepang. 6.53 ptg. Tuan Mohamed Hanipa bin Maidin [Sepang]: Terima kasih kepada Tuan Yang di-Pertua. Tuan Yang di-Pertua pertamanya saya ingin mengucapkan tahniah jugalah kepada kerajaan kerana akhirnya dapat- pertama, dapat mengadakan sidang Parlimen dan keduanya dapat mengadakan Rancangan Malaysia Kedua Belas dan membenarkan pihak-pihak untuk berbahas. Tuan Yang di-Pertua, saya hanya akan membincangkan berkenaan isu integriti iaitu yang disentuh dalam muka surat 12, Buku RMKe-12 ini. Dalam muka surat 12 di bawah tajuk "Integriti" ada dinyatakan bahawa Indeks Persepsi Rasuah (CPI) pada 2020 oleh Transparency International (TI) telah meletakkan Malaysia pada kedudukan yang ke- 57 dalam kalangan 180 buah negara. Ini juga memang ada dilaporkan oleh Sinar Harian pada 28 Januari 2021. Tuan Yang di-Pertua, pada masa kerajaan Pakatan Harapan yang dipilih oleh rakyat pada 9 Mei 2018 jadi kerajaan Transparency International (TI) telah pun membuat satu kajian, satu Persepsi Rasuah mengenai negara kita dan ketika itu Malaysia telah di bawah kerajaan yang baharu telah berjaya menduduki kedudukan yang amat baik iaitu kedudukan pada tangga ke-51. Saya ingin menyatakan di sini Tuan Yang di-Pertua, apa yang dikatakan oleh seorang Pengerusi Persatuan Pemeriksaan Freud bertauliah Malaysia iaitu seorang 'Datuk', ya. Saya tidak ingat nama dia. Dia mengatakan skor yang dicapai oleh Malaysia pada CPI 2019 iaitu angka ke-51, merupakan yang terbaik bagi Malaysia semenjak 20 tahun dahulu.